Állami kitüntetéseket adott át Rétvári Bence
Állami kitüntetéseket és szakmai díjakat adott át Rétvári Bence, az Emberi Erõforrások Minisztériumának (Emmi) államtitkára Budapesten, az augusztus 20-ai nemzeti ünnep alkalmából.
Szent István király a keresztény Európa részévé tette a magyar államot ezer évvel ezelõtt. Ahhoz azonban, hogy az ország még ezer évig fennmaradjon, nagyon sok ember hitére, elkötelezettségére, teljesítményére, munkájára és hazafiságára volt szükség - mondta.

Rétvári közölte: ebben a munkában részesek a díjazottak is, akiknek tehetségét és szorgalmát ismerik most el.

Az államtitkár, a díjazottakat változást hozó embereknek nevezve, kijelentette: õk nemcsak sodródtak az áramlattal, hanem változást hoztak, megváltoztatták környezetük életét.A kitüntetettek "egy olyanfajta pluszt képviselnek", amely nélkül Magyarország nem gazdagodott volna - tudatta, hozzátéve, hogy a díjak odaítélésével minden magyar ember elismerését fejezik ki.

A díjazottak teljesítménye és egy kormányzatnak a hazaszeretõ, a magyar embereket támogató politikája tudja együtt azt a jólétbeli különbséget csökkenteni, amit ma még sokan éreznek például az osztrákok és a magyarok között - fûzte hozzá.

Szólt arról is, hogy az elismerésnek van egy olyan üzente, minél többen vegyenek példát a díjazottakról, minél többen érezzék magukat ösztönözve: ha én magam is elkötelezõdök, kicsit többet teszek oda magamból, akkor az mások számára példaértékû.Az ünnepségen az ország fejlõdésének elõsegítésében, a haza érdekeinek elõmozdításában és az egyetemes emberi értékek gyarapításában végzett tevékenység elismeréseként adta át a Magyar Arany Érdemkereszt, Magyar Ezüst Érdemkereszt, valamint a Magyar Bronz Érdemkereszt állami kitüntetéseket.

Rétvári Bence az Emmi kultúráért felelõs államtitkárával, Fekete Péterrel átadta a kulturális szakterület miniszteri elismeréseit is, a Móra Ferenc-, a Pauler Gyula- és a Szinnyei József-díjakat.
Rétvári Bence augusztus 20. kitüntetés